
******CENTRUM EXPERIMENTÁLNEJ MEDICÍNY**

**SLOVENSKEJ AKADÉMIE VIED**

Dúbravská cesta 9, 841 04 Bratislava, Pavilón lekárskych vied

IČO: 00598453 DIČ: 2020895096

­­­­­­­­­­­­­­

**Výzva na predloženie cenovej ponuky**

realizovaná podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa:**

Názov: Centrum experimentálnej medicíny Slovenskej akadémie vied, v.v.i.

Sídlo: Dúbravská cesta 9, 841 04 Bratislava

IČO: 00598453

Zastúpená: doc.,RNDr. Oľga Pecháňová, DrSc., riaditeľka a štatutárna zástupkyňa

1. **Názov predmetu zákazky:**

**Poskytnutie služieb v oblasti stavebných rekonštrukčných prác – výmena okien a dverí**

1. **Opis predmetu zákazky:**

Predmetom zákazky bude uskutočnenie rekonštrukčných prác na oprave – rekonštrukcii laboratórnych priestorov v objekte detašovaného pracoviska Ústavu experimentálnej farmakológie a toxikológie, Centra experimentálnej medicíny SAV, v.v.i., 919 54 Dobrá Voda 360

- Rekonštrukcia priestorov a výmena okien a dverí v objekte Dobrá Voda 360 podľa rozpisu uvedenom v Prílohe č. 1. - Výkaz výmer

v dohodnutom čase, mieste a podľa podmienok určených v Zmluve o dielo, ktorá bude výsledkom tohto verejného obstarávania.

Záujemcom sa odporúča vykonať obhliadku miesta realizácie predmetu zákazky v objekte Ústavu experimentálnej farmakológie a toxikológie, Centra experimentálnej medicíny SAV, v.v.i., na detašovanom pracovisku Dobrá Voda 360, aby si sami overili potrebný rozsah prác a získali potrebné informácie nevyhnutné na prípravu a spracovanie ponuky tak, aby ponuka bola kvalifikovaná a zohľadňovala celý objem potrebných prác. Výdavky spojené s obhliadkou idú na ťarchu záujemcu.

Záujemcovia, ktorí prejavia záujem o vykonanie obhliadky miesta realizácie predmetu zákazky, si dohodnú vopred dátum a čas obhliadky na kontakte: RNDr. Mojmír Mach, PhD., tel. 02/3229 5718, e-mail: mojmir.mach@savba.sk

1. **CPV kód:**

45214620-2 Stavebné práce na objektoch výskumných a testovacích zariadení

45111300-1 Demontážne práce

45421100-5 Montáž dverí a okien a súvisiacich súčastí

44221000-5 Okná, dvere a súvisiace prvky

1. **Predpokladaná hodnota zákazky:**

do 14 125,- EUR bez DPH

1. **trvanie zákazky alebo Lehota plnenia predmetu zmluvy:**

Verejný obstarávateľ podpíše s úspešným uchádzačom zmluvu o poskytovaní služieb na definované služby, ktoré tvoria predmet obstarávania a to maximálne však do finančného limitu 15 000,- bez DPH.

1. **Financovanie predmetu obstarávania:**

Predmet zákazky bude financovaný z vlastných zdrojov verejného obstarávateľa.

1. **Podmienky účasti:**

Uchádzač predloží cenovú ponuku na predmet zákazky, ktorý je špecifikovaný v Prílohe č. 1 tejto výzvy.

Uchádzač musí s cenovou ponukou predložiť:

1. Identifikačné údaje uchádzača v rozsahu podľa Prílohy č. 3 tejto výzvy, minimálne v rozsahu:

- obchodné meno/názov uchádzača,

- adresa sídla uchádzača,

- štatutárny orgán

- kontaktná osoba,

- telefón, fax, e-mail,

- IČO, DIČ, IČ DPH,

- bankové spojenie,

- kontaktná osoba s kontaktnými údajmi- tel. e-mail, fax,

Obsah identifikačných údajov musí byť podpísaný osobou oprávnenou konať za uchádzača alebo v jeho mene.

1. Vyplnený „Návrh na plnenie kritérií" podľa Prílohy č. 2 tejto výzvy, podľa pokynov určených na tvorbu ceny uvedených v tejto výzve.
2. Doklady a dokumenty preukazujúce splnenie podmienok účasti podľa bodu 8 tejto Výzvy Príloha č.5

- Aktuálny doklad o oprávnení uskutočňovať stavebné práce, ktoré sú špecifikované v predmete zákazky v zmysle bodu 4 predmetnej výzvy.

- čestné vyhlásenie, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

1. Súhlas so spracovaním osobných údajov - Príloha č.4 výzvy

Nepredloženie niektorého z dokumentov alebo dokladov uvedených v tomto bode zakladá právo verejného obstarávateľa nezaradiť takúto ponuku do procesu vyhodnotenia cenových ponúk.

1. **Obsah ponuky:**

* Dokladovanie podmienky účasti v rozsahu bodu 8 výzvy
* Cenová kalkulácia – cena v štruktúre podľa Prílohy č. 1 výzvy

1. **Kritérium hodnotenia:**

Kritérium 1: Najnižší súčet jednotkových cien v EUR s DPH

váha 100 %

1. **Lehoty a miesto a spôsob predkladania ponúk:**

Predloženie cenovej ponuky: **do 20.02.2022 do 10:00 hod.**

Ponuky musia byť zaslané e-mailom na adresu **Olga.Pechanova@savba.sk** v určenej lehote.

V predmete správy (e-mailu), ktorou bude ponuka zaslaná bude uvedené **„Poskytnutie služieb v oblasti stavebných rekonštrukčných prác – výmena okien a dverí – PONUKA“**

Ponuky musia byť predložené v slovenskom jazyku, alebo českom jazyku.

1. **Ostatné informácie:**

S úspešným uchádzačom bude zo strany obstarávateľa uzatvorená zmluva o poskytovaní služieb.

Verejný obstarávateľ si vyhradzuje právo neprijať ponuku v prípade, ak bude neregulárna, alebo inak neprijateľná pre verejného obstarávateľa, alebo sa zmenili okolnosti, za ktorých sa táto výzva vyhlásila a nebolo možné ich vopred predpokladať. Verejný obstarávateľ si vyhradzuje právo vylúčiť uchádzača v prípade, ak zistí, že vo svojej ponuke uviedol nepravdivé údaje.

Predložené cenové ponuky sa jednotlivým uchádzačom nevracajú, ostávajú ako súčasť dokumentácie tejto zákazky.

V Bratislave, dňa 5.01.2022

doc.,RNDr. Oľga Pecháňová, DrSc.

